Criteris d’horaris docents - curs 2019/20

Document aprovat per la Comissió Permanent de l’EPSEVG el 14 de juny de 2019

A l’hora de fer els horaris de cada curs a cada titulació es tenen en compte els següents factors:

* Assignatures: Les assignatures que hi ha encarregades pel curs i quadrimestre pel que es fan els horaris i la seva distribució horària de teoria, problemes i laboratori.
* Assignatures compartides: Les assignatures i grups que es comparteixen entre titulacions (optatives, assignatures de 1r i 2on de l’àrea industrial, etc.)
* Torns horaris de les titulacions: Els graus d’Enginyeria Mecànica, Enginyeria en Disseny Industrial i D.P. i el tronc comú dels Graus de l’Àrea Industrial tenen classes pel matí i per la tarda. Informàtica te classes pel matí. Electricitat, Electrònica, Màster en Enginyeria de Sistemes Automàtics i E.I. i [Màster Universitari en Estudis Avançats en Disseny (MBDesign)](http://www.epsevg.upc.edu/destacats-epsevg/23-desestudiants/3017-master-interuniversitari-en-estudis-avancats-en-disseny-mbdesign) per la tarda. En les titulacions amb classes pel matí i per la tarda, quan s’imparteixin assignatures optatives, aquestes es distribuiran entre els torns de matí i tarda, atenent la demanda dels estudiants i els departaments que les imparteixen.
* Franges dels torns horaris: Els horaris de matí seran en la franja de 8.30h a 14.30h i els de tarda de 15.00h a 21.00h. Al Màster en Enginyeria de Sistemes Automàtics i E.I. s’assegurarà una oferta al torn de tarda dins la franja de 17h a 21h, amb rotació horària en anys alterns de les franges 17-19h i 19-21h . El [Màster Universitari en Estudis Avançats en Disseny (MBDesign)](http://www.epsevg.upc.edu/destacats-epsevg/23-desestudiants/3017-master-interuniversitari-en-estudis-avancats-en-disseny-mbdesign) tindrà una franja horària de 15.00 a 20.00h. Els horaris de les assignatures, en general, es procurarà que rotin dins la franja horària en anys successius.
* Franges horàries reservades: Aquella franja o franges horàries on no s’han de programar activitats acadèmiques regulars (Dijous de 12.30h a 14.30h).
* Horaris de laboratoris: Evitar en la mesura possible la programació de sessions de laboratori que precisin personal de suport en franges horàries on aquest personal no està disponible.
* Capacitats i ocupació de les aules i laboratoris: Es col·loquen les assignatures en aules prou grans per encabir la previsió de matricula, tenint en compte les necessitats de cadascuna (en especial el tipus de laboratori). També es té en compte l’ocupació de les aules, per evitar col·locar més d’una assignatura alhora en un espai.
* Optimitzar els recursos existents d'equipaments i espais: Vetllar per tal de fer les reserves estrictament necessàries per la realització de la docència, adaptant l'assignació d'aules a les necessitats de la docència.
* Peticions d’horari: Es tenen en compte peticions d’horaris per a casos molt restrictius. Especialment per assignatures de departaments amb molt poc personal o professorat a temps parcial.
* Compactar horaris: S’intenten compactar els horaris de tal forma que, en un grup de classe, no hi hagi hores lliures entre assignatures.
* 2h diàries per assignatura: S’intenta no posar, per un grup de classe, més de dues hores al dia d’una mateixa assignatura. En cap cas, en un sol dia es donaran més de 2h de teoria.